smcproject/ml-wiki-sentences huggingface dataset:
എറണാകുളം ജില്ലയിലെ കുന്നത്തുനാട് താലൂക്കിലെ മഴുവന്നൂർ ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണു ഐരാപുരം .
ഏഷ്യയിലെ ഏറ്റവും വലുതും ഇന്ത്യയിലെ ആദ്യത്തേതുമായ റബ്ബർ പാർക്ക് സ്ഥാപിതമായിരിക്കുന്നത് ഇവിടെയാണു് .
ധാരാളം വിദ്യാഭ്യാസ സ്ഥാപനങ്ങളും ഇവിടെയുണ്ട്.
ഐരാപുരത്തെ പ്ലൈവുഡ് കമ്പനിയും പ്രസിദ്ധമാണു.
ആരാധനാലയങ്ങൾ ഐരാപുരം ഭഗവതി ക്ഷേത്രം കൂഴൂർ കാവ് കുന്നക്കുരുടി പള്ളി വിദ്യാഭ്യാസ സ്ഥാപനങ്ങൾ ശ്രീ ശങ്കര വിദ്യാപീഠം കോളേജ് C.E.T.College of Management Science and Technology C.E.T International Public School Saraswathy Vidya Nikethan Beth-sida Junior school Christ Knowledge City and 3 Govt schools
ഐയാ ഇലു
ഐയാ ഇലു (ഇംഗ്ലീഷിൽ, ഗാർഡൻ സൗന്ദര്യം ) ഒരു ഗാർഹികവൽക്കരിച്ച ആപ്പിൾ ഇനങ്ങളിലെ കൃഷിയിനം (കൾട്ടിവെർ)  ആണ്.
ഇത് 1946 ൽ എസ്റ്റോണിയയിൽ ആപ്പിൾ ഇനങ്ങളിൽനിന്നും അലക്സാണ്ടർ സീമൊൻ എന്നയാളാണ് ആദ്യം വികസിപ്പിച്ചത്.
ഐയാ ഇലു- വലിപ്പം, രസം, സുഗന്ധം
250 മുതൽ 300 ഗ്രാം വരെ ഭാരം വരുന്ന വലിയ ആപ്പിളാണ് ഐയ ഇലുവിനുള്ളത്.
ഇത് ചാറുള്ളതും കയ്പും മധുരവുമുള്ളതും നേർത്ത സൗരഭ്യവാസനയുള്ളതുമാണ്.
വ്യാപകമായി പ്രചരിപ്പിക്കുന്ന ആപ്പിൾ അല്ല
ഐയാ ഇലു നഴ്സറികളിലാണ് വളർത്തുന്നത്, അതുകൊണ്ടുതന്നെ  ധാരാളം ഇല്ല.
ആപ്പിൾ കീടങ്ങളെ പ്രതിരോധിക്കും
അയാ ഇലുവിന് ചെടികളിൽ പൊറ്റനുണ്ടാക്കുന്ന ഒരു പൂപ്പൽരോഗത്തിന്റെ പ്രതിരോധം കുറവാണ്.
ഐയാ ഇലു ചൂർണപൂപ്പുരോഗത്തിനെ പ്രതിരോധിക്കുന്നു.
ഐയുസി
ഒരു ടെലികോം നെറ്റ്‌വർക്കിലേക്കുള്ള കോളിന് ,
ആ കോൾ പുറപ്പെടുന്ന നെറ്റ്‌വർക്ക്
നൽകേണ്ട ഫീസാണ് ഐയുസി(ഇൻറ്റർകണക്ട് യൂസേജ് ചാർജ്) .
മിനിറ്റിന് 6 പൈസയാണ് നിലവിലുള്ള ഐയുസി നിരക്ക്.
ഓരോ നെറ്റ്‌വർക്കിലേക്കും വരുന്ന 
കോളുകളുടെയും, അതിൽനിന്ന് പോകുന്ന കോളുകളുടെയും എണ്ണം തുല്യമാണെന്നും സ്ഥിതിയായിട്ടുണ്ടെന്നും അതിനാൽ ഐയുസി ഒഴിവാക്കണമെന്ന് മറ്റുമുള്ള നിർദ്ദേശങ്ങളുമായ് പ്രമുഖ ടെലികോം നെറ്റ്‌വർക്കുകൾ രംഗത്ത് വന്നിരുന്നു.
എന്നാൽ ഐയുസിയെ 
അനുകൂലിച്ച് കൊണ്ട് മറ്റു ചില ടെലികോം നെറ്റ്‌വർക്കുകളും സജീവമായി തന്നെയുണ്ട്.
https://m.dailyhunt.in/news/bangladesh/malayalam ടെലികോം
ഐരാണിക്കുളം ഇംഗ്ലീഷ് വിലാസം https://ml.wikipedia.org/wiki/Iranikulam
കേരളത്തിലെ തൃശ്ശൂർ ജില്ലയിൽ മാളക്ക് തെക്കുവശത്തായി സ്ഥിതി ചെയ്യുന്ന ഒരു ബ്രാഹ്മണ ഗ്രാമമാണ്‌ ഐരാണിക്കുളം .
മുകുന്ദപുരം താലൂക്കിൽ കുഴൂർ പഞ്ചായത്തിലെ കാക്കുളിശ്ശേരി വില്ലേജിലാണ് ഐരാണിക്കുളം .
ഇത് തൃശ്ശൂർ ജില്ലയിലെ പുരാതന ഗ്രാമങ്ങളിൽ ഒന്നാണ്‌.
ദക്ഷിണദേശത്ത് കുടിയേറിയ ബ്രാഹ്മണർ ക്രിസ്ത്വബ്ദം പത്താംനൂറ്റാണ്ടോടെ തുളുനാട്ടിലും കേരളത്തിലുമായി സ്ഥാപിച്ചു എന്ന് വിശ്വസിക്കപ്പെടുന്ന അറുപത്തിനാലു ഗ്രാമങ്ങളിൽ ഒന്നാണ് ഐരാണിക്കുളം എന്ന് കേരളമാഹാത്മ്യത്തിൽ പരാമർശിച്ചിരിക്കുന്നു.
കൃഷിയാണ്‌ ഇവിടുത്തെ ജനങ്ങളുടെ പ്രധാന ഉപജീവനമാർഗ്ഗം .
ഇവിടെ പുരാതനമായ ഒരു ശിവക്ഷേത്രമുണ്ട് .
ഈ ക്ഷേത്രത്തിൽ രണ്ട്‌ വട്ടെഴുത്ത്‌ ലിഖിതങ്ങൾ കാണാം.
ഒന്നാമത്തെ രേഖ "നെന്മലി മംഗലത്ത്‌ ചുവാകര നാരായണൻ' ഉമാമഹേശ്വര ക്ഷേത്രത്തിലേക്ക്‌ നിലം ദാനം ചെയ്‌തതിനെ കാണിക്കുന്നു.
രണ്ടാമത്തേത്‌ ചേരകേശ്വരം ക്ഷേത്രത്തിനും ഐരാണിക്കുളത്തെ രണ്ടു ക്ഷേത്രങ്ങൾക്കും വസ്‌തുവക വിട്ടുകൊടുത്തതിനെയും വ്യക്തമാക്കുന്നുണ്ട്‌.
അറുപത്തിനാലു ഗ്രാമങ്ങളിൽ ജാതിയുടെ അടിസ്ഥാനത്തിൽ നാലു വർണക്കഴകങ്ങൾ സ്ഥാപിച്ചതിൽ ഐരാണിക്കുളം ശൂദ്രകഴകമാണ്‌ (ഇരിങ്ങാലക്കൂടൽ അഥവാ ഇരിങ്ങാലക്കുട ബ്രാഹ്മണകഴകം, മൂഴിക്കുളം ക്ഷത്രിയ കഴകം. പറവൂർ വൈശ്യകഴകം).
ഈ വർണക്കഴകങ്ങൾക്ക്‌ കൊടുങ്ങല്ലൂരിൽ മേൽത്തളി, കീഴ്‌ത്തളി, നെടിയതളി, ചിങ്ങപുരത്തുതളി എന്നിങ്ങനെ ഓരോ ആസ്ഥാനവുമുണ്ടായിരുന്നു.
ശൂദ്രകഴകം ആയിരുന്ന ചിങ്ങപുരത്ത് തളിയുടെ ആസ്ഥാനമായിരുന്നു ഐരാണിക്കുളം.
ഐരാണിക്കുളം എന്ന വാക്കിന് നന്നങ്ങാടി എന്നു അർത്ഥമുണ്ടെന്ന് പറയപ്പെടുന്നു.
ഐരാണിക്കുളം മഹാദേവക്ഷേത്രത്തിന് കിഴക്കുവശത്തുള്ള കുന്നുകളിൽ ഇന്നും ധാരാളം നന്നങ്ങാടികൾ കാണാവുന്നതാണ് എന്നത് ഇതിന് തെളിവായി ചില ചരിത്രകാരന്മാർ ഉയർത്തിക്കാട്ടുന്നുണ്ട് .
ഐരാണിക്കുളത്ത് ഇന്ദ്രൻ , ഇന്ദ്രാണി , ജയന്തൻ എന്നിവരുടെ പ്രതിഷ്ഠയുള്ള ക്ഷേത്രമുണ്ട്.
ഇതിനെ അടിസ്ഥാനമാക്കി, ഇന്ദ്രാണി എന്ന വാക്കാണ് ഐരാണി ആയി മാറിയത് എന്നും ഒരഭിപ്രായമുണ്ട്.
ചേരന്മാരുടെ ഭരണം ദുർബ്ബലമായപ്പോൾ ക്ഷേത്രഭരണം നമ്പൂതിരിമാരുടെ കയ്യിലായി.
എന്നാൽ അവർ തമ്മിലുള്ള ആഭ്യന്തരകലഹം മൂത്തപ്പോൾ കേരളത്തിലെ  ഗ്രാമക്കാർ തങ്ങളുടെ ഗ്രാമങ്ങളിലേക്ക് പ്രത്യേകം പ്രത്യേകം ഭരണകർത്താക്കളെ നിയമിക്കാൻ തുടങ്ങി.
അകവൂർ നമ്പൂതിരിപ്പാടായിരുന്നു ഐരാണിക്കുളം ഗ്രാമത്തിലെ തമ്പുരാനായി നിയമിതനായത്.
മൂഷകവംശത്തിൽ പരാമൃഷ്ടമായിട്ടുള്ള അഹിരണേശ്വരം ഐരാണിക്കളമാണ് എന്ന് കേസരി എ. ബാലകൃഷ്മപിള്ള അഭിപ്രായപ്പെടുന്നു.
ശുകസന്ദേശ കാരനായിരുന്ന ലക്ഷ്മീദാസനും , മൂഷകവംശകാരനായ തോലനും ഐരാണിക്കുളത്തുകാരാണ് .
അന്നമനട, മാള, കുഴൂർ, കുഴൂർ, എരവത്തൂർ, കൊച്ചുകടവ് , വെണ്ണൂർ, കോട്ടമുറി എന്നിവ സമീപം പ്രദേശങ്ങളാണ്
ഐരാണിക്കുളം ഗ്രന്ഥവരി
തൃശ്ശൂർ ജില്ലയിലെ ഐരാണിക്കുളം ക്ഷേത്രത്തിലെ സി.ഇ.
1464 മുതൽക്കുള്ള പുരാരേഖകളാണ് ഐരാണിക്കുളം ഗ്രന്ഥവരി .
മഹോദയപുരത്തെ ചേരപ്പെരുമാക്കന്മാരുടെ ഭരണകാലത്ത്, സി.ഇ.
9 മുതൽ 12 വരെയുള്ള നൂററാണ്ടുകളിൽ, നാലുതളി എന്ന ഭരണവർഗ്ഗത്തിനാണ് അധികാരം ഉണ്ടായിരുന്നത്.
മൂഴിക്കളം , ഐരാണിക്കളം , പറവൂർ , ഇരിങ്ങാലക്കുട എന്നിവയാണ് നാല് തളികൾ.
കേരളത്തിലെ പെരുമാൾ വാഴ്ചക്കാലത്തെ ഈ ഭരണ സംവിധാനം എപ്രകാരമാണ് പ്രവർത്തിച്ചിരുന്നത് എന്ന് വിശദീകരിക്കുന്നതാണ്‌ ഐരാണിക്കുളം ഗ്രന്ഥവരിയുടെ പ്രാധാന്യം.
കിരാങ്ങാട്ട് രാശുദേവ നമ്പൂതിരിയും കീഴേടം യോഗക്കാരും ചേർന്നാണ് കൊല്ലം 639 -ആ മാണ്ട (C.E. 1464) എഴുതിയതിയത്.
പൊതുവെ ഗ്രാമത്തെക്കുറിച്ചുള്ള മുഴുവൻ കേൾവികളും ഇതിൽ ഉൾച്ചേർത്തിട്ടുണ്ട്.
പെരുമാൾ വാഴ്‌ചക്കാലത്ത് അവരുടെ ഭരണ സംവിധാനം എങ്ങിനെയെന്ന് ഐരാണിക്കുളം ഗ്രന്ഥവരി സൂചന നല്കുന്നു.
രാമവർമ്മൻ കേരളൻ എന്ന പെരുമ്പടപ്പ് മൂപ്പീന്നിനാണ് അധികാരം.
അയിരാണിക്കുളം ഗ്രന്ഥവരിയുടെ ഉള്ളടക്കം താഴെക്കൊടുക്കുന്നു ഊരാളർ ക്ഷേത്രസ്ഥാപനം യോഗനടപടികൾ അഞ്ച് അത്ഭുതങ്ങൾ സമ്പന്നത ഭൂമി അയിരാണി മണ്ഡപം വൈക്കത്തു തന്ത്രി രാജാവിൻറെ മുടക്കം അയിരാണിക്കുളം ലിഖിതങ്ങൾ അവലംബങ്ങൾ
ഐമി നെഴുക്കുമഠത്തിൽ ഇംഗ്ലീഷ് വിലാസം https://ml.wikipedia.org/wiki/Aimee_Nezhukumatathil
അമേരിക്കയിലെ ചിക്കാഗോ , ഇല്ലിനോയിയിൽ ജനിച്ച ഇന്ത്യൻ - ഫിലിപ്പൈൻ വംശജയായ കവിയും ഉപന്യാസകാരിയുമാണ് ഐമി നെഴുക്കുമഠത്തിൽ .
അവരുടെ ഫിലിപ്പൈൻ, മലയാളി പശ്ചാത്തലം, സ്നേഹം, നഷ്ടം, ഭൂമി എന്നിവയെക്കുറിച്ചുള്ള കാഴ്ചപ്പാട് നൽകാൻ അവരെ സഹായിക്കുന്നു.
1974 ൽ ചിക്കാഗോയിൽ ജനിച്ച ഐമിയുടെ പിതാവ് മലയാളിയും മാതാവ് ഫിലിപ്പൈൻസ് സ്വദേശിയുമാണ്.
ഒഹായോ സ്റ്റേറ്റ് യൂണിവേഴ്സിറ്റിയിൽ നിന്ന് ഐമി നെഴുക്കുമഠത്തിൽ ബിഎയും എംഎഫ്എയും നേടി.
2016–17 കാലഘട്ടത്തിൽ അവർ മിസിസിപ്പി സർവകലാശാലയുടെ എംഎഫ്എ പ്രോഗ്രാമിലെ ജോൺ ആൻഡ് റെനി ഗ്രിഷാം റൈറ്റർ ഇൻ റസിഡൻസായിരുന്നു.
ഏഷ്യൻ അമേരിക്കൻ എഴുത്തുകാർക്കായുള്ള കുണ്ടിമൻ റിട്രീറ്റിലും അവർ പഠിപ്പിച്ചിട്ടുണ്ട്.
മിസിസിപ്പി സർവകലാശാലയുടെ എംഎഫ്എ പ്രോഗ്രാമിൽ അവർ ഇംഗ്ലീഷ് പ്രൊഫസറാണ്.
മിസിസിപ്പി സർവകലാശാലയിൽ ഇംഗ്ലീഷ്, ക്രിയേറ്റീവ് റൈറ്റിംഗ് പ്രൊഫസറായ അവർ കുടുംബത്തോടൊപ്പം മിസിസിപ്പിയിലെ ഓക്സ്ഫോർഡിൽ താമസിക്കുന്നു.
എഴുത്തുകാരൻ ഡസ്റ്റിൻ പാർസണെയാണ് അവൾ വിവാഹം കഴിച്ചത്.
ദമ്പതികൾക്ക് രണ്ട് ആൺമക്കളുണ്ട്.
മിസിസിപ്പി സർവകലാശാലയിൽ ഇംഗ്ലീഷ്, ക്രിയേറ്റീവ് റൈറ്റിംഗ് പ്രൊഫസറായ ഐമി കുടുംബത്തോടൊപ്പം മിസിസിപ്പിയിലെ ഓക്സ്ഫോർഡിൽ താമസിക്കുന്നു.
നാല് കവിതാസമാഹാരങ്ങളുടെ രചയിതാവായ ഐമിയുടെ ആദ്യ കവിതാ സമാഹാരമായ മിറക്കിൾ ഫ്രൂട്ട് , 2003 -ലെ ടുപെലോ പ്രസ് പ്രൈസും കവിതയിലെ ഗ്ലോബൽ ഫിലിപ്പിനോ സാഹിത്യ അവാർഡും നേടുകയും ഫോർവേഡ് മാഗസിൻ ബുക്ക് ഓഫ് ദി ഇയർ ഇന് പൊയട്രി ആയി തിരഞ്ഞെടുക്കപ്പെടുകയും ചെയ്തു.
ഏഷ്യൻ അമേരിക്കൻ സാഹിത്യ അവാർഡിനും ഗ്ലാസ്ഗോ പ്രൈസിനും ഫൈനലിസ്റ്റായിരുന്നു അത്.
അവരുടെ രണ്ടാമത്തെ കവിതാസമാഹാരം അറ്റ് ദി ഡ്രൈവ്-ഇൻ വോൾക്കാനോ ക്ക് 2007-ലെ ബാൽക്കൺസ് പൊയട്രി പ്രൈസ് ലഭിച്ചു.
2014 ൽ അവർ  റോസ് ഗെയ്‌ക്കൊപ്പം, ലേസ് പൈറൈറ്റ് എന്ന എപ്പിസ്റ്റോളറി പ്രകൃതി ചാപ്ബുക്ക് സഹ-രചയിതാവായി.
2018 ൽ കോപ്പർ കാന്യോൺ പ്രസ്സ് പ്രസിദ്ധീകരിച്ച ഓഷ്യാനിക് കവിതയ്ക്കുള്ള 2019 മിസിസിപ്പി ഇൻസ്റ്റിറ്റ്യൂട്ട് ഓഫ് ആർട്സ് ആൻഡ് ലെറ്റേഴ്സ് അവാർഡ് നേടി.
ന്യൂയോർക്ക് ടൈംസിന്റെ ഏറ്റവും കൂടുതൽ വിറ്റഴിക്കപ്പെടുന്ന എസ്സെ ബുക്ക് ആയ വേൾഡ് ഓഫ് വണ്ടേഴ്സ്: ഇൻ പ്രെയ്സ് ഓഫ് ഫയർഫ്ലൈസ്, വെയിൽ ഷാർക്ക്സ്,  ആൻഡ് അതർ അസ്റ്റോനിഷ്മെന്റ്സ് രചയിതാവ് ആണ് അവർ.
ഇത് 2020 ൽ മിൽക്ക്വീഡ് എഡിഷൻസ് പ്രസിദ്ധീകരിച്ച് അത് ബാർൺസ് നോബിൾ ബുക്ക് ഓഫ് ദ ഇയർ ആയും, എൻ‌പി‌ആർ 2020 വർഷത്തെ മികച്ച പുസ്തകമായും തിരഞ്ഞെടുക്കപ്പെട്ടു.
തന്റെ എഴുത്തിനെക്കുറിച്ച് നെഴുക്കുമഠത്തിൽ ഇങ്ങനെ പ്രസ്താവിച്ചു: " 4 പുസ്തകങ്ങൾക്ക് ശേഷവും, ഞാൻ ഒരിക്കലും ഒരു പുസ്തകം എഴുതാൻ തയ്യാറായിട്ടില്ല, ആ സാധ്യത എനിക്ക് ഭയാനകമായി തോന്നുന്നു. പകരം, ഓരോ ആഴ്ചയിലും ഓരോ കവിതകൾ തീർത്ത് ഞാൻ വ്യക്തിഗത കവിതകളിൽ ശ്രദ്ധ കേന്ദ്രീകരിക്കുന്നു. ചിലപ്പോൾ ഇടയ്ക്ക് ചില നിശബ്ദ സമയങ്ങളും. "
നെഴുക്കുമഠത്തിലിന്റെ അവാർഡുകളിൽ 2020 ലെ കവിതക്കുള്ള ഗുഗ്ഗൻഹെയിം ഫെലോഷിപ്പ്, മിസിസിപ്പി ആർട്സ് കമ്മീഷൻ ഫെലോഷിപ്പ് ഗ്രാന്റ്, ബെസ്റ്റ് അമേരിക്കൻ പൊയട്രി പരമ്പരയിൽ ഉൾപ്പെടുത്തൽ, 2009 ൽ കവിതക്കുള്ള നാഷണൽ എൻഡോവ്മെന്റ് ഫോർ ദ ആർട്ട്സ് ഫെലോഷിപ്പ് കൂടാതെ "ലവ് ഇൻ ഓറഞ്ചറി" എന്ന കവിതയ്ക്കുള്ള പുഷ്കാർട്ട് പ്രൈസും ഉൾപ്പെടുന്നു.
അവരുടെ കവിതകളും ഉപന്യാസങ്ങളും ന്യൂ വോയ്സസ്:കണ്ടമ്പററി പൊയട്രി ഫ്രൊം യുണൈറ്രഡ് സ്റ്റേറ്റ്സ് , ദ അമേരിക്കൻ പൊയട്രി റിവ്യു , എഫ്‍ഐ‍എ‍എൽഡി, പ്രൈറി സ്കൂണർ , പൊയട്രി , ന്യൂ ഇംഗ്ലണ്ട് റിവ്യൂ , ടിൻ ഹൗസ് എന്നിവയിൽ പ്രസിദ്ധീകരിച്ചിട്ടുണ്ട്.
നിലവിൽ ഓറിയോൺ മാസികയുടെ കവിത എഡിറ്ററായി നെഴുക്കുമഠത്തിൽ പ്രവർത്തിക്കുന്നു.
പുസ്തകങ്ങൾ ഫിഷ്ബോൺ , സ്നൈൽസ് പേസ് പ്രസ്സ്, 2000 (ചാപ്ബുക്ക്) വൺ ബൈറ്റ് , ഒഹായോ സ്റ്റേറ്റ് യൂണിവേഴ്സിറ്റി, 2000 (MFA തീസിസ്) മിറക്കിൾ ഫ്രൂട്ട്: പോയംസ് , ടുപെലോ പ്രസ്സ്, 2003, ISBN 9780971031081 അറ്റ് ദ ഡ്രൈവ്-ഇൻ വോൾക്കാനൊ: പോയംസ് , ടുപെലോ പ്രസ്സ്, 2007, ISBN 9781932195453 ലക്കി ഫിഷ് , ടുപെലോ പ്രസ്സ്, 2011, ISBN 9781932195583 ലെയ്സ് പൈറൈറ്റ് , (റോസ് ഗെയ്ക്കൊപ്പം) ഓവ് ആർട്സ് പ്രസ്സ്, 2014 ISBN 9780982710678 ഓഷ്യാനിക് , കോപ്പർ കാന്യോൺ പ്രസ്സ്, 2018 ISBN 9781556595264 വേൾഡ് ഓഫ് വണ്ടേഴ്സ്: ഇൻ പ്രെയ്സ് ഓഫ് ഫയർഫ്ലൈസ്, വെയിൽ ഷാർക്ക്സ്,  ആൻഡ് അതർ അസ്റ്റോനിഷ്മെന്റ്സ്, മിൽക്ക്വീഡ് എഡിഷൻസ് 2020, ISBN 1571313656 സമാഹാരങ്ങൾ അവലംബം പുറം കണ്ണികൾ ഓഡിയോ:  അക്കാദമിഓഫ് അമേരിക്കൻ പൊയറ്റ്സിന് വേണ്ടി "ലെറ്റർ ടു ദ നോർത്തേൺ ലൈറ്റ്സ്" ഐമി നെഴുക്കുമഠത്തിൽ വായിക്കുന്നു ഓഡിയോ: 'ഫ്രം ദ ഫിഷ് ഹൌസ്' നായി ഐമി നെഴുക്കുമഠത്തിൽ വായിക്കുന്നു ഓഡിയോ: സ്ലേറ്റ് ഹിപ്പോപോടോമോൺസ്ട്രോസെസ്ക്വിഡാലിയോഫോബിയ അവലോകനം: തേർഡ് കോസ്റ്റ് ജെ. ഗബ്രിയേൽ സ്കാലയുടെ അവലോകനം അവലോകനം: ന്യൂ പേജസ് ബുക്ക് റിവ്യൂസ് അവലോകനം: സൌത്ത് ഏഷ്യൻ വുമൺസ് നെറ്റ്വർക്ക് അവലോകനം: ഔർ ഓൺ വോയ്സ് കാർലിൻ സോബ്രിനോ ബോണിവിയറിന്റെ അവലോകനം Archived 2021-09-24 at the Wayback Machine .
അവലോകനം: ലൂണ: എ ജേണൽ ഓഫ് പൊയട്രി ആൻഡ് ട്രാൻസ്ലേഷൻ ഡ്രൈവ്-ഇൻ വോൾക്കാനൊയുടെ റിഗോബർട്ടോ ഗോൺസാലസിന്റെ അവലോകനം
ഐമിലിയ ഇംഗ്ലീഷ് വിലാസം https://ml.wikipedia.org/wiki/Aemilia_(physician)
ഐമിലിയ ഹിലാറിയ (c. 300 – c. 363) ഗാലോ-റോമൻ വൈദ്യശാസ്ത്രജ്ഞയായ സ്ത്രീ ആയിരുന്നു.
അവർ ഔഷധങ്ങൾ പ്രയോഗിക്കുകയും സ്ത്രീ ശരീരശാസ്ത്രം ( ഗൈനക്കോളജി ), പ്രസവാനന്തരചികിൽസ (obstetrics) എന്നീ വൈദ്യശാസ്ത്രശാഖകകളിൽ പ്രവർത്തിച്ചു.
കുഞ്ഞിനെപ്പോലെയുള്ള ചുറുചുറുക്ക് കാരണമാണ് ഹിലാറിയ എന്ന പേർ ലഭിച്ചതെന്ന് പറയപ്പെടുന്നു.
മുമ്പ് റോമൻ സാമ്രാജ്യത്തിന്റെ ഭാഗവുമായിരുന്നതും ഇപ്പോൾ ഫ്രാൻസിലുള്ള മൊസെല്ലയ്ക്കൂ സമീപവുള്ള പ്രദേശത്താണ് ഐമിലിയ ജനിച്ചത്.
അവർ മുതിർന്നപ്പോളും അവിടെത്തന്നെ ജീവിച്ചു.
അവിടെ വെച്ചാണ് അവർ വൈദ്യശാസ്ത്രജ്ഞയാകുന്നത്.
ഐമിലിയ ഗ്രാറ്റിയൻചക്രവർത്തിയുടെ അദ്ധ്യാപകനായിരുന്ന ഔസോണിയസ്സിന്റെ maternal aunt ആയിരുന്നു.
ഔസോണിയസ്സ് ഐമിലിയ ഉൾപ്പെടെയുള്ള അദ്ദേഹത്തിന്റെ കുടുംബാംഗങ്ങളെക്കുറിച്ച് Parentalia എന്ന ജീവചരിത്രപരമായ കവിതകളുടെ ഒരു പരമ്പര എഴുതിയിരുന്നു.
അദ്ദേഹത്തിന്റെ അമ്മായിയെക്കുറിച്ചുള്ള കവിതയിൽ അവരെ വിവരിച്ചിരിക്കുന്നത് അവരുടെ ജോലിതുടരാൻ വേണ്ടി വിവാഹം ഉപേക്ഷിച്ച "dedicated virgin" ആയാണ്.
അദ്ദേഹം അവരെ വിവരിച്ചിരിക്കുന്നത് എല്ലാമനുഷ്യനെപ്പോലെതന്നെ വൈദ്യകലയിൽ പരിശീലിച്ചവർ ആയാണ്.
ശരീരശാസ്ത്രജ്ഞനായ സഹോദരനെ അദ്ദേഹത്തിന്റെ സ്വന്തം പഠനങ്ങളിൽ സഹായിച്ച അവരെ പ്രൗഢിയുള്ളതും കഴിവുള്ളതുമായ ശരീരശാസ്ത്രജ്ഞ എന്നാണ് അദ്ദേഹം വിളിച്ചത്.
ജൂഡി ചിക്കാഗോയുടെ ഇൻസ്റ്റലേഷനായ The Dinner Party യിൽ മുഖ്യബിംബമായിരുന്നു ഐമിലിയ.
അത്  Heritage Floor ൽ 999 പേരുകളിൽ ഒന്നായി പ്രതിനിധാനം ചെയ്യുന്നു.
കേരള സ്റ്റേറ്റ് കോ-ഓപ്പറേറ്റീവ് മാർക്കറ്റിംഗ് ഫെഡറേഷൻ ലിമിറ്റഡ് ഇംഗ്ലീഷ് വിലാസം https://ml.wikipedia.org/wiki/Marketfed
കേരളത്തിലെ സഹകരണ മാർക്കറ്റിംഗ് സൊസൈറ്റികളുടെ അപ്പക്സ് ഫെഡറേഷനാണ് മാർക്കറ്റ്ഫെഡ് എന്ന ചുരുക്കപ്പേരിൽ അറിയപ്പെടുന്ന കേരള സ്റ്റേറ്റ് കോ-ഓപ്പറേറ്റീവ് മാർക്കറ്റിംഗ് ഫെഡറേഷൻ ലിമിറ്റഡ് .
സംസ്ഥാന സർക്കാർ ഉൾപ്പെടെ 93 അംഗങ്ങളാണ് ഫെഡറേഷനിലുള്ളത്.
കർഷകർക്കാവശ്യമായ വളങ്ങളുടേയും കീടനാശിനികളുടേയും വിതരണമാണ് മാർക്കറ്റ്ഫെഡിന്റെ പ്രധാന പ്രവർത്തനം.
പ്രാഥമിക സഹകരണ സംഘങ്ങൾ വഴിയാണ് ഈ പ്രവർത്തനം നടത്തുന്നത്.
ഇതു കൂടാതെ, കുരുമുളക്, ഏലം, ചുക്ക്, മഞ്ഞൾ, ഗ്രാമ്പൂ എന്നിയവയുടെ സംഭരണം, വിൽപ്പന, കയറ്റുമതി എന്നീ മേഖലകളിലും മാർക്കറ്റ്ഫെഡ് പ്രവർത്തിയ്ക്കുന്നു.
കാർഷികോത്പന്നങ്ങൾക്ക് വിലയിടിവുണ്ടാകുമ്പോൾ, കേന്ദ്ര-സംസ്ഥാന സർക്കാരുകളുടെ നിർദ്ദേശപ്രകാരം വിപണിയിൽ നേരിട്ടിടപെട്ട് കർഷകർക്ക് ന്യായമായ വില ലഭിക്കുവാനുള്ള നടപടികൾ സ്വീകരിക്കുകയും ചെയ്യുന്നു.
കേരള സ്റ്റേറ്റ് ജവഹർ ബാലഭവൻ തിരുവനന്തപുരത്തെ കേരള സ്റ്റേറ്റ് ജവഹർ ബാലഭവൻ ആസ്ഥാനം
അനൗപചാരിക വിദ്യാഭ്യാസ പരിപാടികളിലൂടെ ക്രിയാത്മകമായി ചിന്തിക്കാൻ സാധിക്കുക.
അതിലൂടെ ആത്മധൈര്യവും, ആത്മവിശ്വാസവും, ഐക്യതയും കുട്ടികളിൽ വളർത്തിയെടുക്കുകയും അങ്ങനെ ജവഹർലാൽ നെഹ്‌റു വിഭാവനം ചെയ്ത ഒരു രാഷ്ട്രമായി ഭാരതത്തെ മാറ്റാൻ, വരും തലമുറയെ പ്രാപ്തരാക്കുകയാണ് ബാലഭവന്റെ പരമമായ ലക്ഷ്യം.
ഈ ലക്ഷ്യത്തോടെ ദേശീയ-സംസ്ഥാനതലത്തിൽ പ്രവർത്തിക്കുന്ന സ്ഥാപനങ്ങളാണ് ജവഹർ ബാലഭവനുകൾ.
തിരുവനന്തപുരത്ത് കനകക്കുന്ന് കൊട്ടാരത്തിനു സമീപത്താണ് കേരള സ്റ്റേറ്റ് ജവഹർ ബാലഭവൻ പ്രവർത്തിക്കുന്നത്.
തിരുവനന്തപുരത്തിനു പുറമേ കൊല്ലം, ആലപ്പുഴ, കോട്ടയം, തൃശ്ശൂർ എന്നിവിടങ്ങളിൽ ജില്ലാ ജവഹർ ബാലഭവനുകൾ പ്രവർത്തിക്കുന്നുണ്ട്.
കേരളസർക്കാറിന്റെ സാംസ്കാരികവകുപ്പിൻ കീഴിൽ വരുന്ന കേരള സ്റ്റേറ്റ് ജവഹർ ബാലഭവന്റെ പ്രവർത്തനങ്ങളെ നിയന്ത്രിക്കുന്നത് സ്ഥാപനം സ്ഥിതി ചെയ്യുന്ന വട്ടിയൂർക്കാവ് നിയമസഭാ മണ്ഡലത്തിലെ എം.എൽ.എ. ചെയർമാനായ ഒരു മാനേജിങ് കമ്മിറ്റിയാണ്.
1955-ലെ ട്രാവൻകൂർ-കൊച്ചിൻ ലിറ്റററി സയന്റിഫിക്ക് ആന്റ് ചാരിറ്റബിൾ സൊസൈറ്റി രജിസ്‌ട്രേഷൻ ആക്ട് തകക പ്രകാരം 05.08.1969-ൽ രജിസ്റ്റർ ചെയ്തിട്ടുള്ള ഈ സ്ഥാപനം കേരള സർക്കാർ സാംസ്‌കാരികകാര്യ വകുപ്പിന്റെ കീഴിലാണ് പ്രവർത്തിക്കുന്നത്.
തിരുവനന്തപുരത്തിന്റെ ഹൃദയഭാഗത്ത് നിലകൊള്ളുന്ന ഈ മഹത് സ്ഥാപനം 1970-ൽ അന്നത്തെ ഇന്ത്യൻ പ്രസിഡന്റായിരുന്ന ഡോ. വി.വി. ഗിരി ഉദ്ഘാടനം ചെയ്തു.
എല്ലാവർഷവും ജൂൺമാസം മുതൽ ഫെബ്രുവരി വരെ വിവിധ കലാവിഷയങ്ങളിൽ റഗുലർ ക്ലാസ്സുകൾ നടന്നു വരുന്നുണ്ട്.
4 വയസ്സുമുതൽ 16 വയസ്സുവരെയുള്ള കുട്ടികൾക്ക് ഈ ക്ലാസ്സുകളിൽ പ്രവേശനം നേടാം.
ഓരോ കുട്ടിക്കും അവരുടെ പ്രായത്തിനനുസരിച്ച് ഇഷ്ടമുള്ള മൂന്നുവിഷയങ്ങൾ തെരഞ്ഞെടുത്തു പഠിക്കുന്നതിനുള്ള സൗകര്യമുണ്ട്.
എല്ലാവർഷവും ഏപ്രിൽ - മേയ് മാസങ്ങളിൽ അവധിക്കാലക്ലാസ്സുകൾ നടത്തിവരുന്നു.
4 വയസ്സുമുതൽ 6 വയസ്സുവരെയുള്ള കുട്ടികൾക്ക് അഞ്ചുവിഷയങ്ങൾ അടങ്ങുന്ന ഒരു പാക്കേജാണ് നൽകുക.
ഉദ്ദേശലക്ഷ്യങ്ങൾ ജവഹർ ബാലഭവൻ എയ്‌റോമോഡലിംഗ്
ഒരു കുട്ടിയുടെ വ്യക്തിത്വത്തിന്റെ സമ്പൂർണ്ണമായ വികസനം ലക്ഷ്യമാക്കി പ്രവർത്തിക്കുന്ന ബാലഭവൻ ഇന്നത്തെ ഔപചാരിക വിദ്യാഭ്യാസരീതി കുട്ടികളിൽ അതിശയോക്തമായ മാനസിക പിരിമുറുക്കങ്ങൾ ഉണ്ടാക്കുന്ന ഈ വേളയിൽ കുട്ടികളുടെ  അവസ്ഥയ്ക്ക് അയവു വരുത്തുന്നതിനായി അവരുടെ ഇഷ്ടമനുസരിച്ച് പാടാനും നൃത്തം ചെയ്യാനും പടം വരയ്ക്കാനും ഓടിത്തിമിർക്കാനും എല്ലാം കഴിയുന്ന സ്വതന്ത്രമായ ഒരു അന്തരീക്ഷമാണ് ഒരുക്കിയിട്ടുള്ളത്.
കുഞ്ഞുങ്ങൾക്ക് ആനന്ദം പകരുന്നതിനോടൊപ്പം ജീവിതമൂല്യങ്ങൾ കൂടി മനസ്സിലാക്കിക്കൊടുക്കേണ്ടത്.
നാം ഓരോരുത്തരുടെയും കടമയാണെന്നുള്ള സത്യത്തിൽ നിന്നാണ് ബാലഭവന്റെ തുടക്കം.
ഓരോ കുഞ്ഞിന്റെയും മനസ്സിനും ശരീരത്തിനും ഒരുപോലെ ആനന്ദവും കരുത്തും നൽകുന്നതിന് സാധ്യമാകുന്ന, അവന് കഴിവുള്ള മണ്ഡലത്തിൽ വിരാജിക്കാൻ സാധിക്കുന്ന തരത്തിലുള്ള താഴെപ്പറയുന്ന വിഷയങ്ങളിലാണ് പരിശീലനം നൽകുന്നത്.
ചിത്രരചന-പെയിന്റിംഗ്, ശിൽപ്പനിർമ്മാണം, നാടകം, കീബോർഡ്, വീണ, വയലിൻ, ഹാർമോണിയം, ഗിത്താർ, തബല, മൃദംഗം, ഇലക്‌ട്രോണിക്‌സ്, ക്രാഫ്റ്റ്, എംബ്രോയിഡറി, മലയാള ഭാഷാപരിചയം, സ്‌പോക്കൺ ഇംഗ്ലീഷ്, മോഹിനിയാട്ടം, ഭരതനാട്യം, നാടോടിനൃത്തം, സിനിമാറ്റിക് ഡാൻസ്, ലളിതസംഗീതം, ശാസ്ത്രീയ സംഗീതം, യോഗ, കളരിപ്പയറ്റ്, റോളർസ്‌കേറ്റിംഗ്.
ജവഹർ ബാലഭവൻ, തൃശ്ശൂർ അവലംബം ↑ സാംസ്‌കാരികകാര്യ വകുപ്പ്, കേരള സർക്കാർ 2019 ജൂലൈ 9 ന് ശേഖരിച്ചത് ↑ കേരള സ്റ്റേറ്റ് ജവഹർ ബാലഭവൻ Archived 2019-07-17 at the Wayback Machine .
2019 ജൂലൈ 9 ന് ശേഖരിച്ചത് പുറം കണ്ണികൾ http://jawaharbalbhavankerala.org | കേരള സ്റ്റേറ്റ് ജവഹർ ബാലഭവൻറെ ഔദ്യോഗിക വെബ്സൈറ്റ്.
കേരള സർക്കാർ തദ്ദേശ സ്വയംഭരണ വകുപ്പ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ ഗ്രാമപഞ്ചായത്തുകൾ, ബ്ലോക്ക് പഞ്ചായത്തുകൾ, ജില്ലാ പഞ്ചായത്തുകൾ, മുനിസിപ്പാലിറ്റികൾ, കോർപ്പറേഷനുകൾ തുടങ്ങീ പ്രാദേശിക ഭരണകൂടങ്ങളുടെ  നയപരമായ കാര്യങ്ങൾ നോക്കുന്ന സംസ്ഥാന സർക്കാരിൻ്റെ വകുപ്പാണ് തദ്ദേശ സ്വയംഭരണ വകുപ്പ് .
941 ഗ്രാമപഞ്ചായത്തുകൾ, 152 ബ്ലോക്ക് പഞ്ചായത്തുകൾ, 14 ജില്ലാ പഞ്ചായത്തുകൾ, 87 മുനിസിപ്പാലിറ്റികൾ, 6 കോർപ്പറേഷനുകൾ  എന്നിവയാണ് കേരളത്തിൽ നിലവിലുള്ളത്.
ഭരണഘടനയുടെ 73-ഉം 74-ഉം ഭേദഗതികൾ മൂലം, ത്രിതല സമ്പ്രദായം ഇന്ത്യയിൽ നിലവിൽ വന്നു.
വികസന പരിപാടികൾ നടപ്പിലാക്കുന്നതിനായി തദ്ദേശ സ്വയംഭരണ സ്ഥാപനങ്ങൾ ഫലപ്രദമായ ഏജൻസികളായി ഉയർന്നിരിക്കുന്നു.
പഞ്ചായത്ത്‌ വകുപ്പ്, നഗരകാര്യ വകുപ്പ്, ഗ്രാമ വികസന വകുപ്പ്, നഗര ഗ്രാമാസൂത്രണ വകുപ്പ് എന്നിവ തദ്ദേശ സ്വയംഭരണ വകുപ്പിൻ്റെ പ്രധാന അനുബന്ധ വകുപ്പുകളാണ്.
കേരളത്തിലെ തദ്ദേശ സ്വയംഭരണ സ്ഥാപനം എന്നത് ഈ വിഭാഗങ്ങൾ എല്ലാം ഉൾപ്പെടുന്നതാണ്.
വകുപ്പിന് ഒരു ഗവൺമെന്റ് സെക്രട്ടറിയാണ് നേതൃത്വം നൽകുന്നത്.
മന്ത്രിമാർ ചേർന്നാണ് വകുപ്പിന്റെ പ്രവർത്തനങ്ങൾ ഏകോപിപ്പിക്കുന്നത്.
എന്നാൽ ഈ മൂന്നു വിഭാഗങ്ങളുടേയും ഏകോപനം ആവശ്യമായി വരുന്ന സന്ദർഭങ്ങളിൽ ഉചിതമായ തീരുമാനം എടുക്കുന്നത് ഈ മന്ത്രിമാരോടൊപ്പം മുഖ്യമന്ത്രി ഉൾപ്പെടുന്ന ഒരു സമിതിയാണ്.
നിലവിൽ തദ്ദേശ സ്വയംഭരണ വകുപ്പ് മന്ത്രിയാണ് വകുപ്പിനെ നയിക്കുന്നത്, അദ്ദേഹത്തെ ഭരണത്തിൽ സഹായിക്കുന്നതിനും സര്ക്കാര് നയങ്ങളും തീരുമാനങ്ങളും നടപ്പിലാക്കുന്നതിനും വേണ്ടി മുതിർന്ന ഐഎഎസ് ഉദ്യോഗസ്ഥനായ ഒരു പ്രിൻസിപ്പൽ സെക്രട്ടറിയെയും നിയമിച്ചിട്ടുണ്ട്.
നാൾ വഴി
1994 ൽ കേരളാ പഞ്ചായത്ത്‌ രാജ് നിയമം നിലവിൽ വന്നു.
1997ൽ ഇ.
കെ നായനാർ ഗവണ്മെന്റ് ഊർജ്ജം, ധനകാര്യം, വൈദഗ്ദ്ധ്യം എന്നിവ തദ്ദേശ സ്വയംഭരണ സ്ഥാപനങ്ങൾക്ക് കൈമാറ്റം ചെയ്യാനുള്ള ധീരമായ സംരംഭം ഏറ്റെടുത്തു.
തദ്ദേശ സ്വയംഭരണ സ്ഥാപനങ്ങളും തദ്ദേശീയ പങ്കാളിത്തവും 1996-2001ലെ സർക്കാർ അധികാരവികേന്ദ്രീകരണത്തിലൂടെ പ്രോത്സാഹിപ്പിച്ചു ഭരണ വകുപ്പുകൾ വകുപ്പ്‌ നിലവിൽ വന്നത് ആക്റ്റ് വെബ് സൈറ്റ് പഞ്ചായത്ത് വകുപ്പ്‌ 1962 പഞ്ചായത്ത് ആക്ട് 1960 www.dop.lsgkerala.gov.in നഗരകാര്യ വകുപ്പ്‌ 1962 കേരള മുനിസിപ്പാലിറ്റി ആക്റ്റ് 1994 https://urban.lsgkerala.gov.in/ ഗ്രാമ വികസന വകുപ്പ് 1987 www.rdd.kerala.gov.in Archived 2018-03-14 at the Wayback Machine .
നഗര ഗ്രാമാസൂത്രണ വകുപ്പ് 1957 www.townplanning.kerala.gov.in തദ്ദേശ സ്വയംഭരണ വകുപ്പിലെ മന്ത്രിമാർ M.B rajesh അവലംബം പുറത്തേക്കുള്ള കണ്ണികൾ http://www.lsg.kerala.gov.in
കേരള സ്റ്റേറ്റ് കോ-ഓപ്പറേറ്റീവ് കൺസ്യൂമേഴ്സ് ഫെഡറേഷൻ ലിമിറ്റഡ് ഇംഗ്ലീഷ് വിലാസം https://ml.wikipedia.org/wiki/Consumerfed
കേരളത്തിലെ പ്രാഥമിക ഉപഭോക്തൃ സഹകരണ സംഘങ്ങളുടെ അപ്പക്സ് ഫെഡറേഷനാണ് കൺസ്യൂമർഫെഡ് എന്ന ചുരുക്കപ്പേരിൽ അറിയപ്പെടുന്ന കേരള സ്റ്റേറ്റ് കോ-ഓപ്പറേറ്റീവ് കൺസ്യൂമേഴ്സ് ഫെഡറേഷൻ ലിമിറ്റഡ് .
കേരള സഹകരണ വകുപ്പിന് കീഴിലാണ് കൺസ്യൂമർഫെഡ് പ്രവർത്തിക്കുന്നത്.1965-ൽ രജിസ്റ്റർ ചെയ്യ്ത് പ്രവർത്തനമാരംഭിച്ച ഈ സ്ഥാപനത്തിന്റെ അടച്ചു തീർത്ത ഓഹരിമൂലധനത്തിന്റെ തൊണ്ണൂറ്റൊമ്പത് ശതമാനമാനവും നൽകിയിരിക്കുന്നത് കേരള സർക്കാരാണ് .
കേരളത്തിലെ ഉപഭോക്താക്കളെ ഇടനിലക്കാരുടെ ചൂഷണത്തിൽ നിന്നും സംരക്ഷിക്കുക എന്ന ലക്ഷ്യത്തോടെ പ്രവർത്തിയ്ക്കുന്ന കൺസ്യൂമർഫെഡ്, ഇതിനായ് ത്രിവേണി എന്ന ബ്രാൻഡിൽ നിരവധി ചില്ലറ വില്പന കേന്ദ്രങ്ങൾ കേരളത്തിലെമ്പാടുമായി സജ്ജീകരിച്ചിരിക്കുന്നു.
ഇതിന് പുറമെ കുറഞ്ഞ ചിലവിൽ മരുന്നുകൾ ലഭ്യമാക്കുന്ന നീതി മെഡിക്കൽ സ്റ്റോറുകളും നടത്തി വരുന്നു.
നോട്ടുബുക്കുകളുടേയും മറ്റ് സ്റ്റേഷനറി വസ്തുക്കളുടേയും ഉത്പാദനം, വിദേശ മദ്യ വിൽപ്പന, പാചക വാതക വിതരണം എന്നീ മേഖലകളിലും കൺസ്യൂമർഫെഡ് പ്രവർത്തിയ്ക്കുന്നു.
ഭരണനിർവ്വഹണം
എല്ലാ ജില്ലാ മൊത്ത വിതരണ സ്റ്റോറുകളിൽ നിന്നും ഓരോ പ്രതിനിധികളും(ആകെ 14), സഹകരണ സംഘങ്ങളുടെ റെജിസ്ട്രാർ ഉൾപ്പെടെ മൂന്ന് കേരള സർക്കാർ നോമിനികളും, മനേജിംഗ് ഡയറക്ടറും അടങ്ങുന പതിനെട്ട് അംഗ ഡയറക്ടർ ബോർഡിലാണ് കൺസ്യൂമർഫെഡിന്റെ ഭരണ ചുമതലകൾ നിക്ഷിപ്തമായിരിക്കുന്നത്.
Consumerfed
കേരള സ്റ്റേറ്റ് കോ-ഓപ്പറേറ്റീവ് ഫെഡറേഷൻ ഫോർ ഫിഷറീസ് ഡെവലപ്പ്മെന്റ് ലിമിറ്റഡ് ഇംഗ്ലീഷ് വിലാസം https://ml.wikipedia.org/wiki/Kerala_State_Co-Operative_federation_for_fisheries_development_Ltd
കേരളത്തിലെ പത്ത് ജില്ലകളിലായി വ്യാപിച്ചു കിടക്കുന്ന, മത്സ്യബന്ധന മേഖലയിലെ 651 പ്രാഥമിക സഹകരണ സംഘങ്ങളുടെ അപ്പക്സ് ഫെഡറേഷനാണ് മത്സ്യഫെഡ് എന്ന ചുരുക്കപ്പേരിൽ അറിയപ്പെടുന്ന കേരള സംസ്ഥാന സഹകരണ മത്സ്യവികസന ഫെഡറേഷൻ (കേരള സ്റ്റേറ്റ് കോ-ഓപ്പറേറ്റീവ് ഫെഡറേഷൻ ഫോർ ഫിഷറീസ് ഡെവലപ്പ്മെന്റ് ലിമിറ്റഡ്).
1984 ലാണ് ഇതു രൂപീകരിച്ചത്.
അഫിലിയേറ്റ് ചെയ്യപ്പെട്ടിട്ടുള്ള പ്രാഥമിക സഹകരണ സംഘങ്ങളിലെ അംഗങ്ങൾ ജനാധിപത്യ രീതിയിൽ തിരഞ്ഞെടുക്കുന്ന ഡയറക്ടർ ബോർഡിനാണ് മത്സ്യഫെഡിന്റെ ഭരണനിർവ്വഹണ ചുമതല.
മത്സ്യതൊഴിലാളികളുടെ സാമൂഹികവും സാമ്പത്തികപരവുമായ ഉയർച്ച ലക്ഷ്യമാക്കി പ്രവർത്തിയ്ക്കുന്ന ഈ ഫെഡറേഷൻ മത്സ്യ ഉത്പാദനം, സംഭരണം, വിൽപ്പന എന്നിവയിൽ നേരിട്ട് ഇടപെടലുകൾ നടത്തുന്നു.
ശുദ്ധമായ മത്സ്യം ഉപഭോക്താക്കളിൽ എത്തിയ്ക്കുന്നതിനായി കേരളത്തിലെ ഭൂരിഭാഗം പട്ടണങ്ങളിലും മത്സ്യഫെഡ് "ഫിഷ് മാർട്ട്" കൾ സജ്ജീകരിച്ചിട്ടുണ്ട്.
കേരള മത്സ്യബന്ധന സമുദ്രഗവേഷണ സർവ്വകലാശാല അവലംബം ↑ ↑ {{ cite book }} : | access-date= requires | url= ( help ) ↑ ↑ ↑ പുറം കണ്ണികൾ വെബ്സൈറ്റ് Archived 2015-07-15 at the Wayback Machine .
കേരള സ്റ്റേറ്റ് കോ-ഓപ്പറേറ്റീവ് റബ്ബർ മാർക്കറ്റിംഗ് ഫെഡറേഷൻ ലിമിറ്റഡ് ഇംഗ്ലീഷ് വിലാസം https://ml.wikipedia.org/wiki/Rubber_Mark
കേരളത്തിലെ പ്രാഥമിക റബ്ബർ മാർക്കറ്റിംഗ് സഹകരണ സംഘങ്ങളുടെ അപ്പക്സ് ഫെഡറേഷനാണ് റബ്ബർമാർക്ക് എന്ന ചുരുക്കപ്പേരിലറിയപ്പെടുന്ന കേരള സ്റ്റേറ്റ് കോ-ഓപ്പറേറ്റീവ് റബ്ബർ മാർക്കറ്റിംഗ് ഫെഡറേഷൻ ലിമിറ്റഡ് .
റബ്ബർ ബോർഡ് ഓഫ് ഇന്ത്യയുടേയും കേരള സർക്കാരിന്റെയും പങ്കാളിത്തത്തോടെ പ്രവർത്തിക്കുന്ന ഈ ഫെഡറേഷനിൽ കേരളത്തിലെ 38 സൊസൈറ്റികൾ അംഗങ്ങളാണ്.
ഇന്ത്യയിലെ സ്വാഭാവിക റബ്ബറിന്റെ ഏറ്റവും വലിയ വിതരണക്കാരായ ഇവർ ക്രംബ് റബ്ബർ, ട്രെഡ് റബ്ബർ, ബലൂണുകൾ തുടങ്ങിയവ ഉദ്പാദിപ്പിക്കുകയും ചെയ്യുന്നു.
കേരള സ്റ്റേറ്റ് ജനറൽ ഇൻഷുറൻസ് എംപ്ലോയീസ് യൂണിയൻ
പൊതുമേഖലാ ജനറൽ ഇൻഷുറൻസ് കമ്പനികളിലെ ജീവനക്കാരുടെ ഒരു ട്രേഡ് യൂണിയൻ സംഘടനയാണ് കേരള സ്റ്റേറ്റ് ജനറൽ ഇൻഷുറൻസ് എംപ്ലോയീസ് യൂണിയൻ.
അഖിലേന്ത്യാ അടിസ്ഥാനത്തിലുള്ള ആൾ ഇന്ത്യാ ഇൻഷുറൻസ് എംപ്ലോയീസ് അസ്സോസിയേഷനിൽ ഈ സംഘടന ഘടകമാണ്.
ഐസ്‌ക്രീം ഇംഗ്ലീഷ് വിലാസം https://ml.wikipedia.org/wiki/Ice_cream വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഭാരതപ്പുഴയുടെ കരയിൽ നിന്ന് ഐസ്ക്രീം കഴിക്കുന്ന ഒരു കുട്ടി.
പാലും പാലുൽപ്പന്നങ്ങളും ഉപയോഗിച്ചുണ്ടാക്കുന്ന തണുപ്പിച്ച ഡെസർട്ട് ആണ് ഐസ്-ക്രീം എന്ന ഐസാക്കിയ ക്രീം.
ഇതിലെ പ്രധാന ചേരുവകൾ പാലിന്റെ ക്രീമും പഞ്ചസാരയുമാണ്.
പഞ്ചസാരയ്ക്കു പകരം മറ്റേതെങ്കിലും മധുരം കൊടുക്കുന്ന വസ്തുക്കളും ചേർക്കാറുണ്ട്.
പഴച്ചാറുകളും ഉണങ്ങിയ പഴങ്ങളും പരിപ്പുകളും ചേർത്തും ഐസ്‌ക്രീം ഉണ്ടാക്കാറുണ്ട്.
ചില ഐസ്ക്രീമുകളിൽ കൃത്രിമ കളറുകളും രുചിവസ്തുക്കളും ചേർക്കുന്നുണ്ട്.
കൊഴുപ്പുകുറഞ്ഞതും കൊഴുപ്പില്ലാത്തതുമായ ഐസ്ക്രീമുകളും ഉണ്ടാക്കുന്നുണ്ട്.
ചേരുവകൾ തണുപ്പിച്ചുകൊണ്ടിരിക്കുമ്പോൾ വായുകലരുന്നതിനും വലിയ ക്രിസ്റ്റലുകൾ ഉണ്ടാവാതിരിക്കാനും പതുക്കെ ഇളക്കിക്കൊണ്ടിരിക്കും.
അങ്ങനെ അർദ്ധ ഖരാവസ്തയിലുള്ള സ്കൂപ്പാക്കാനും രൂപപ്പെടുത്താനും പറ്റാവുന്ന മൃദുവായ ഐസ്‌ക്രീം ഉണ്ടാവും.
കുൾഫി എന്നത് ഐസ്‌ക്രീമിന്റെ ഇന്ത്യൻ രൂപമാണ്.
ഏലം, കറുവപ്പട്ട, കുങ്കുമപ്പൂ എന്നിവകൂടി ചേർത്തുണ്ടാക്കുന്ന ഒരു തരം ഐസ്‌ക്രീം.
കുൾഫി ഖനീഭവിപ്പിക്കുമ്പോൾ ഇളക്കിക്കൊണ്ടിരിക്കാറില്ല.
ഐസ്‌ക്രീം പല രാജ്യങ്ങളിലും പല പേരുകളിലും അറിയപ്പെടുന്നു.
രുചിവ്യത്യാസത്തിനും രൂപവ്യത്യാസത്തിനും അനുസരിച്ചും പേരുകളിൽ വ്യത്യാസമുണ്ട്.
ഇന്ത്യയിലും ചില രാജ്യങ്ങളിലും പ്രത്യേക ചേരുവളോടു കൂടിയവയെ മാത്രമെ ഐസ്‌ക്രീം എന്നു പറയുന്നുള്ളു.
മറ്റുള്ളവയെ ‘’‘ഫ്രോസൺ ഡെസേർട്ട്‘’‘ എന്നാണ് പറയുന്നത്.
മുൻ‌ഗാമികൾ
പേർഷ്യൻ സാമ്രാജ്യകാലത്ത് പാത്രത്തിലെടുത്ത മഞ്ഞിനു മുകളിൽ പഴച്ചാറുകൾ ഒഴിച്ചു കഴിച്ചിരുന്നു, പ്രത്യേകിച്ചും ചൂടുകാലത്ത്.
അതിനുവേണ്ട മഞ്ഞ് ഭൂമിക്കടിയിലുണ്ടാക്കിയിട്ടുള്ള അറകളിൽ വേനൽക്കാലത്തേക്കു വേണ്ടി സൂക്ഷിച്ചു വെയ്ക്കുകയോ മഞ്ഞുമലകളിൽ നിന്ന് കൊണ്ടുവരികയോ ചെയ്തിരുന്നു.
ക്രിസ്തുവിന് 400 വർഷം മുന്ന് രാജകീയ വിരുന്നുകളിൽ പനിനീരും സേമിയയും ചേർത്ത് തണുപ്പിച്ച് കണ്ടുപിടിച്ചു വിളമ്പി പേർഷ്യക്കാർ ഇക്കാര്യത്തിൽ മുമ്പിലെത്തിയിരുന്നു.
ഐസ് കുങ്കുമപൂവും പഴങ്ങളും മറ്റു സുഗന്ധവസ്തുക്കളും ചെർത്തതായിരുന്നു.
പ്രാചീന കാല സംസ്ക്കാരത്തിൽ ആയിരക്കണക്കിന് വർഷങ്ങളോളം തണുത്ത ഭക്ഷണത്തിനു വേണ്ടി ഐസ് ഉപയോഗിച്ചിരുന്നു.
ചൈനയിൽ ക്രിസ്തുവിനും 200 വർഷങ്ങൾക്ക് മുമ്പ് ചോറും പാലും ചേർത്ത് ശീതീകരിച്ച് ഉപയോഗിച്ചിരുന്നതായി ബിബിസി പറയുന്നു.
ക്രിസ്തുവിന് ശേഷം62ൽ നീറോ ചക്രവർത്തി അടിമകളെക്കൊണ്ട്   മലകളിൽ നിന്നും മഞ്ഞുകൊണ്ടുവന്നു് ഐസിൽ തേനും കായ്കളും ചേർത്ത് കഴിച്ചിരുന്നത്രെ.
അറബികളായിരിക്കണം പാൽ പ്രധാന ഘടകമായി ഐസ്‌ക്രീം ആദ്യമായി ഉണ്ടാക്കി യത്.
പഴച്ചാറുകൾക്ക് പകരം പഞ്ചസാര ഉപയോഗിച്ചതും വ്യാവസായിക ഉത്പാദനത്തിന് വഴിതുറന്നതും അവരായിരുന്നു.
പത്താം നൂറ്റാണ്ടിന്റെ തുടക്കത്തിൽ തന്നെ ബാഗ്ദാദ്, ദമാസ്കസ്ം കെയ്‌റോ തുടങ്ങിയ അറേബ്യൻ പട്ടണങ്ങളിൽ ഐസ്‌ക്രീം പ്രചരിച്ചിരുന്നു.
അത് പാലോ ക്രീമോ പ്രധാനഘടകമായി ഉണ്ടാക്കിയതും പനിനീരും ഉണങ്ങിയ പഴങ്ങളും കായ്കളുമൊക്കെ ചേർത്ത് രുചികരമാക്കിയതുമായിരുന്നു.
പ്രാചീന റോമൻ, മെസോപ്പൊട്ടേമിയൻ, യവന അല്ലെങ്കിൽ റോമൻ പാചകവിധികളെ അവലംബിച്ചുണ്ടാക്കിയതുമാണെന്നു വിശ്വസിക്കുന്നു.
യുവാൻ സാമ്രാജ്യത്തിലെ കുബ്ലൈഖാൻ ഐസ്‌ക്രിം കഴിച്ചിരുന്നെന്നും മാർക്കോപോളൊ ചൈന സന്ദർശിക്കുന്നതു വരെ രാജകീയ രഹസ്യമാക്കി വച്ചിരുന്നെന്നും മാർക്കോപോളൊ അതു ഇറ്റലിയിലേക്ക് കടത്തിയെന്നും പറയപ്പെടുന്നു.
പതിനാറാം നൂറ്റാണ്ടിൽ മുഗൾ ചക്രവർത്തിമാർ കതിരക്കാരുടെ റിലേ ഉപയോഗിച്ച് ഹിന്ദുക്കുഷിൽ നിന്ന് ഡെൽഹിക്ക് ഐസ് കൊണ്ടുവന്നിരുന്നു.
അതു് പഴച്ചാറുകളിൽ ഉപയോഗിച്ചിരുന്നു.
രുചികരമായ ഐസിന്റെ ആദ്യ പാചകവിധി,1674ൽ ഫ്രെഞ്ച് ഭാഷയിൽ നിക്കോളാസ് ലെമെറിയുടെ Recueil de curiositéz rares et nouvelles de plus admirables effets de la nature എന്നതിലാണ് പ്രസിദ്ധീകരിച്ചത്.
ഐസ്‌ക്രീമിന്റെ ആദ്യപാചകവിധി 18-ആം നൂറ്റാണ്ടിൽ അമേരിക്കയിലും ഇംഗ്ലണ്ടിലുമാണ് പ്രസിദ്ധീകരിച്ചത്.
1718ൽ ലണ്ടനിൽ പ്രസിദ്ധീകരിച്ച Mrs. Mary Eales's Receipt ലാണ് അതുള്ളത്.
1877ൽ ഒരു ആനുകാലികത്തിൽ  പുന:പ്രസിദ്ധീകരിച്ച 1744ലെ ഓക്സ്ഫോർഡ് ഇംഗ്ലീഷ് ഡിക്ഷ്ണറിയിലാണ് ഐസ്‌ക്രീമിനെ പറ്റി ആദ്യപരാമർശമുള്ളത്.
1751ൽ പ്രസിദ്ധീകരിച്ച The Art of Cookery made Plain and Easy ൽ ഹന്ന ഗ്ലാസ് ഐസ്‌ക്രീമിന്റെ പാചകവിധി വിവരിക്കുന്നുണ്ട്.
1768ൽ പ്രസിദ്ധീകരിച്ച എം. എമിയുടെ L'Art de Bien Faire les Glaces d'Officeഎന്ന പുസ്തകം രുചികൂട്ടിയ ഐസിനും ഐസ്‌ക്രീമിംനും മാത്രമുള്ളതാണ്.
അമേരിക്കയിൽ ഐസ്‌ക്രീമിന്റെ ആദ്യ പരസ്യം 1777 ൽ ന്യൂയോക്ക് ഗസറ്റിലാണ്  പ്രസിദ്ധീകരിച്ചതു്.
അമേരിക്കയിലെ പ്രഥമ വനിത ഡോളി മദിസനാണ്  1809 മുതൽ 1817 വരെ വൈറ്റ് ഹൌസിൽ തുടർച്ചയായി ഐസ്‌ക്രീം വിളമ്പി പ്രചാരം കൊടുത്തത്.
ഫിഡാല്ഫിയായിലെ നാൻസി ജോൺസൺ 1846 ൽ കൈഉപയോഗിച്ച് പ്രവർത്തിപ്പ്ക്കാവുന്ന ഐസ്‌ക്രീം ക്രാങ്കിങ്  യന്ത്രം കണ്ടുപീടിച്ചു.
1848 ൽ  വില്ല്യം ഗി യങ്ങ് ആണ് ഈ യന്ത്രത്തിന് പേറ്റന്റ് നേടിയതു്.